בשנת 1958, סחופן רכש אוהל קרקס גדול ממשפחת טונדור הבלגית, ויצא איתו לסיבובי הופעות ברחבי בלגיה. קניית האוהל, שחררה אותו מהצורך להתמודד עם מנהלי אודיטוריומים שדרשו מחירי שכירות גבוהים. באותה השנה, צוות קרקס אמריקאי שפעל בבלגיה, הופיע בתערוכה העולמית של בריסל לשנת 1958. בשל תנאי מזג האוויר הקשים, צוות הקרקס פרש, ונאלץ למכור את הציוד שלו. סחופן קנה מצוות הקרקס סוס אחד - הסוס ששיחק בסדרת הטלוויזיה, "זורו". סחופן השתמש בסוס שנים רבות לצורכי פעלולים באוהל קרקסו. לבסוף, הסוס דרך על כבל חשמל חשוף, ומת.